Alcedo

Alcedo estas genro de birdoj el familio de alcededoj, alinome alcionoj, kaj subfamilio de riveralcionoj. Al ĝi apartenas, inter aliaj, Eŭropa alciono, la plej konata alciono kaj la sola kiu vivas en Eŭropo. 

Alcedo tiele en la latina scienca nomo estas la nomo de la genro, sed Alcedo povas esti ankaŭ vorto uzebla kiel sinonimo de Eŭropa alciono.

Priskribo
Malsimile al multaj aliaj alcionoj, ĉiuj specioj de  Alcedo estas specialistaj fiŝmanĝuloj. Ĉiuj ili havas almenaŭ ioman bluan koloron en supraj partoj de plumaro, kaj la beko de plimulto de la specio estas plene aŭ parte nigra.
Krom la ĉielblua alciono, ĉiuj havas ankaŭ ioman rufan koloron. Kiam la malsupra makzelo de la beko havas ioman ruĝan koloron, inoj kutime havas na pli da ĝi ol iĉoj.

Ĉielblua alciono estas la plej malgranda specio de la genro, ne pli ol 13 cm longa. La plej granda estas herkula alciono, kiu longas averaĝe 22 cm.

Taksonomio

La genron Alcedo unue enkondukis Karolo Lineo en la 10-a eldono de sia fundamenta verko Systema Naturae (jaro 1758). 
La tipa specio estas deklarita Eŭropa alciono (sub nomo Alcedo ispida, nun subspecio Alcedo atthis ispida). 
Alcedo estas nomo por alciono en la latina.

Specioj
Laŭ la nuna sistematiko la genro enhavas la sekvajn ok speciojn:

 Bildo  Scienca nomo  Kutima nomo  Distribuo120pxAlcedo coerulescensĈielblua alciono  IndonezioAlcedo euryzona Blubrusta alciono  Javo120pxAlcedo peninsulae Duoninsula alciono  Birmo, Malaja duoninsulo, Sumatro, sud-uesta Tajio, kaj Borneo120pxAlcedo quadribrachys Brilblua alciono   de Senegalo kaj Gambio tra uesta centra Nigerio ĝis Kenjo, norduesta Zambio kaj norda Angolo120pxAlcedo menintingBluorela alciono Hindia subkontinento kaj Sudeosta Azio120pxAlcedo atthis  Eŭropa alciono  tra tuta Eŭropazio kaj partoj de Norda Afriko120pxAlcedo semitorquata Duonkoluma alciono suda kaj eosta Afriko120pxAlcedo herculesHerkula alciono   Ĉinio, Vjetnamio, Birmo, Bhutano, kaj nord-eosta Bharato; renkontebla en Bangladeŝo kaj eosta Nepalo

Referencoj

Kategorio:Alcededoj
Kategorio:Koracioformaj